แชร์ภาพว่อน สารวัตรแฮม ตร.หล่อ คุกเข่าผ้าซับหน้า ช่วยผู้ชุมนุมเป็นลม 
โซเชียลแห่แชร์ภาพ สารวัตรแฮม คุกเข่าผ้าซับหน้า ช่วยผู้ชุมนุมเป็นลมหน้ากระทรวงการคลัง ชื่นชม เป็นตำรวจหน้าตาดีที่มีความใส่ใจประชาชน  ,พ.ต.ต.อคร กล่อมกูล สารวัตรปราบปราม สน.ทุ่งมหาเฆม ตำรวจหล่อขวัญใจสาวทั้งประเทศ ภายหลังเข้ารับตำแหน่งสารวัตรปราบปราม สน.ทุ่งมหาเฆม เมื่อต้นปีที่ผ่านมา ในวันนี้ (9 พ.ค. 61) โลกโซเชียลแห่แชร์ภาพ ขณะกำลังปฏิบัติหน้าที่ดูแลความของกลุ่มผู้ชุมนุมบริเวณหน้ากระทรวงการคลัง ปรากฏว่ามี 1 ในกลุ่มผู้ชุมนุมเป็นลมล้มพับไปกับพื้น ต่อมาสารวัตรแฮม ได้นั่งคุกเข่า นำผ้าชุปน้ำเช็ดหน้า ท่ามกลางเสียงชื่นชมยินดีของเอฟซี รู้สึกดีใจที่ประเทศไทยมีตำรวจหล่อ อัธยาศัยดี ใส่ใจประชาชน ,พ.ต.ต.อคร กล่อมกูล บอกว่า ผมเป็นหัวหน้าชุด ควบคุมฝูงชน อากาศร้อนอบอ้าว ทำให้ผู้ชุมนุมเป็นลม จึงทำการช่วยเหลือเบื้องต้นเท่าที่จะช่วยได้ ซึ่งตอนนี้มีรถพยาบาลมารับไปเรียบร้อยแล้ว คนป่วยปลอดภัยครับ,ขณะที่กลุ่มผู้ชุมนุมกลุ่มดังกล่าว เป็นกลุ่มขบวนการประชาชนเพื่อสังคมที่เป็นธรรม หรือ P-Move ปักหลักชุมนุมบริเวณใต้ทางด่วนด้านหน้ากระทรวงการคลัง เป็นวันที่ 3 หลังจากย้ายสถานที่ชุมนุมมาจากหน้ากระทรวงเกษตรและสหกรณ์ โดยทางกลุ่มได้คัดค้านการผลักดันให้มีการนำเอาธนาคารที่ดินไปอยู่ภายใต้ธนาคารเพื่อการเกษตรและสหกรณ์ (ธ.ก.ส.) แทนที่จะมีความเป็นอิสระ เพราะเกรงว่าจะไม่ตรงตามเจตนารมณ์ที่ควรเป็นธนาคารที่ดินเพื่อคนจน
โซเชียลแห่แชร์ภาพ สารวัตรแฮม คุกเข่าผ้าซับหน้า ช่วยผู้ชุมนุมเป็นลมหน้ากระทรวงการคลัง ชื่นชม เป็นตำรวจหน้าตาดีที่มีความใส่ใจประชาชน  
สารวัตรแฮม,ผู้กองแฮม,อคร กล่อมกูล,ช่วยผู้ชุมนุม,เป็นลม